proxectonos/corpus_dominio_legal_administrativo_tmp huggingface dataset:
CORRECCIÓN de erros. Resolución do 25 de novembro de 2013 pola que se dá publicidade do acordo do Consello de Dirección do Instituto Galego de Promoción Económica (Igape) que aproba as bases reguladoras das axudas do Igape para a contratación de xestores Igapex de internacionalización, cofinanciadas polo Fondo Social Europeo no marco do programa operativo FSE Galicia 2007-2013, e se procede á súa convocatoria para o exercicio 2014 en réxime de concorrencia non competitiva.
Instituto Galego de Promoción Económica — III. Outras disposicións — 23/12/2013

Advertidos erros na referida resolución, publicada no DOG nº 229, do 29 de novembro de 2013, cómpre facer a seguinte corrección:
– Na páxina 46317, na letra c) do artigo 19.3, onde di:
«c) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante unha instrución do director xeral os criterios de gradación para determinar o alcance da obriga de reintegro».
Debe dicir:
«c) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante resolución do director xeral, ditada por delegación do Consello de Dirección e publicada no DOG, os criterios de gradación para determinar o alcance da obriga de reintegro».
CORRECCIÓN de erros. Resolución do 26 de novembro de 2013 pola que se dá publicidade ao acordo do Consello de Dirección do Instituto Galego de Promoción Económica que aproba as bases reguladoras das axudas do Igape á primeira implantación promocional conxunta no exterior (plan Primex), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 e se procede á súa convocatoria para o exercicio 2014, en réxime de concorrencia non competitiva.
Instituto Galego de Promoción Económica — III. Outras disposicións — 23/12/2013

Advertidos erros na referida resolución, publicada no DOG nº 229, do 29 de novembro de 2013, cómpre facer a seguinte corrección:
– Na páxina 46358, na letra b) do artigo 17.3, onde di:
«b) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante unha instrución do director xeral os criterios de gradación para determinar o alcance da obriga de reintegro».
Debe dicir:
«b) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante resolución do director xeral, ditada por delegación do Consello de Dirección e publicada no DOG, os criterios de gradación para determinar o alcance da obriga de reintegro».
CORRECCIÓN de erros. Resolución do 5 de decembro de 2013 pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, e se procede á súa convocatoria en réxime de concorrencia non competitiva (Galicia Inviste).
Instituto Galego de Promoción Económica — III. Outras disposicións — 23/12/2013

Advertidos erros na referida resolución, publicada no DOG nº 238, do 13 de decembro de 2013, cómpre facer a seguinte corrección:
– Na páxina 47969, na letra b) do artigo 20.3, onde di:
«b) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante unha instrución do director xeral os criterios de gradación para determinar o alcance da obriga de reintegro».
Debe dicir:
«b) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante resolución do director xeral, ditada por delegación do Consello de Dirección e publicada no DOG, os criterios de gradación para determinar o alcance da obriga de reintegro».
CORRECCIÓN de erros. Resolución do 26 de novembro de 2013 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 23/12/2013

Advertidos erros na referida resolución, publicada no DOG nº 230, do 2 de decembro de 2013, cómpre facer a seguinte corrección:
– Na páxina 46567, na letra b) do artigo 16.3, onde di:
«b) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante unha instrución do director xeral os criterios de gradación para determinar o alcance da obriga de reintegro».
Debe dicir:
«b) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante resolución do director xeral, ditada por delegación do Consello de Dirección e publicada no DOG, os criterios de gradación para determinar o alcance da obriga de reintegro».
ORDE do 5 de decembro de 2013 pola que se autoriza o segundo ciclo de educación infantil no centro privado Waldorf Meniñeiros, do concello de Friol (Lugo).
Consellería de Cultura, Educación e Ordenación Universitaria — III. Outras disposicións — 23/12/2013

A representante da titularidade do centro privado Waldorf Meniñeiros, do concello de Friol (Lugo), solicita autorización para impartir 3 unidades do segundo ciclo de educación infantil.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar 3 unidades do segundo ciclo de educación infantil no centro privado que se sinala a continuación:
Denominación xenérica: centro privado.
Denominación específica: Waldorf Meniñeiros.
Código do centro: 27020860.
Domicilio: As Donas, s/n.
Localidade: As Donas.
Concello: Friol.
Provincia: Lugo.
Titular: Fundación Pedagóxica Waldorf.
Composición resultante:
• 3 unidades do segundo ciclo de educación infantil.
• 6 unidades de educación primaria.
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de decembro de 2013
RESOLUCIÓN do 16 de decembro de 2013 pola que se dá publicidade ás axudas concedidas ao abeiro da Orde do 14 de xuño de 2013 (DOG núm. 121, do 27 de xuño) pola que se establecen as bases reguladoras para a concesión, en réxime de concorrencia competitiva, de subvencións a asociacións, fundacións e entidades culturais sen ánimo de lucro para o equipamento e mellora dos seus locais, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2007-2013, e se procede á súa convocatoria para o ano 2013.
Consellería de Cultura, Educación e Ordenación Universitaria — III. Outras disposicións — 23/12/2013

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención.
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.20.432B. 781.0., subvencións en réxime de concorrencia competitiva a asociacións, fundacións e entidades culturais sen ánimo de lucro para o equipamento e mellora dos seus locais.
Santiago de Compostela, 16 de decembro de 2013
CORRECCIÓN de erros. Orde do 9 de decembro de 2013 pola que se dispón o nomeamento de varios vogais do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 18/12/2013

Advertidos erros na Orde do 9 de decembro de 2013 publicada no DOG nº 240, do 17 de decembro de 2013, cómpre facer as oportunas correccións:
Na páxina 48355, onde di:
«O nomeamento como vogais no Consello de Administración da Autoridade Portuaria da Coruña, en representación da Comunidade Autónoma de Galicia, de Beatriz Mato Otero, Manuel Pose Miñones e Alfonso García Magariños»,
Debe dicir:
«O nomeamento como vogais no Consello de Administración da Autoridade Portuaria da Coruña, en representación da Comunidade Autónoma de Galicia, de Beatriz Mato Otero, José Carlos Calvelo Martínez e Alfonso García Magariños».
ORDE do 9 de decembro de 2013 pola que se dispón o cesamento de varios vogais do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 17/12/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de José Manuel Álvarez-Campana Gallo, Martín Fernández Prado e Francisco José Vidal-Pardo Pardo como vogais no Consello de Administración da Autoridade Portuaria da Coruña, en representación da Xunta de Galicia, agradecéndolles os servizos prestados.
Santiago de Compostela, 9 de decembro de 2013
ORDE do 9 de decembro de 2013 pola que se dispón o nomeamento de varios vogais do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 17/12/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída
O nomeamento como vogais no Consello de Administración da Autoridade Portuaria da Coruña, en representación da Comunidade Autónoma de Galicia, de Beatriz Mato Otero, Manuel Pose Miñones e Alfonso García Magariños.
Santiago de Compostela, 9 de decembro de 2013
DECRETO 180/2013, do 12 de decembro, polo que se dispón o cesamento de Manuel Barros Rivadulla como delegado da Xunta de Galicia en Montevideo (República Oriental do Uruguai) e se designa o seu suplente.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 13/12/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia; no artigo 4 do Decreto 224/2006, do 30 de novembro, polo que se regulan as delegacións da Xunta de Galicia no exterior, e no artigo 12 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día doce de decembro de dous mil trece,
1. O cesamento, por petición propia, de Manuel Barros Rivadulla como delegado da Xunta de Galicia en Montevideo (República Oriental do Uruguai), agradecéndolle os servizos prestados.
2. Mentres non se proceda ao nomeamento dun novo delegado da Xunta de Galicia en Montevideo (República Oriental do Uruguai), desígnase como suplente o delegado da Xunta de Galicia en Bos Aires (República Arxentina) para o exercicio das competencias atribuídas a aquel no Decreto 257/2008, do 23 de outubro, polo que se crea a Delegación da Xunta de Galicia en Montevideo e se desenvolve a súa estrutura orgánica e funcións.
Santiago de Compostela, doce de decembro de dous mil trece
DECRETO 179/2013, do 28 de novembro, polo que se dispón a substitución de dous membros do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 12/12/2013

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación formalizada pola Confederación Galega de ANPA (Confapa Galicia) e pola Federación Galega de Movementos de Renovación Pedagóxica, por proposta do conselleiro de Cultura, Educación e Ordenación Universitaria, e logo da deliberación do Consello da Xunta de Galicia, na súa reunión do vinte e oito de novembro de dous mil trece,
Artigo 1
Que cesen como membros do Consello Escolar de Galicia as seguintes persoas:
a) En representación de pais e nais de alumnos, proposto polas confederacións das asociacións de pais e nais de alumnos en proporción á súa representatividade:
Elvira Lombao Vila (Confederación Galega de ANPA de centros públicos -Confapa Galicia).
b) En representación do profesorado, proposto polos movementos de renovación pedagóxica de Galicia legalmente recoñecidos e en atención á súa representatividade:
David Mazaira Fernández (Coordinadora Galega de Movementos de Renovación Pedagóxica).
Artigo 2
Noméanse membros do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia:
a) En representación de pais e nais de alumnos, proposto polas confederacións das asociacións de pais e nais de alumnos en proporción á súa representatividade:
Alberto Pita Castelo (Confederación Galega de ANPA de centros públicos -Confapa Galicia).
b) En representación do profesorado, proposto polos movementos de renovación pedagóxica de Galicia legalmente recoñecidos e en atención á súa representatividade:
José Luis Fernández Díaz (Coordinadora Galega de Movementos de Renovación Pedagóxica).
Artigo 3
O mandato dos novos membros será polo tempo que resta para completar o mandato da representatividade que desempeñan.
Disposición derradeira
O presente decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e oito de novembro de dous mil trece
RESOLUCIÓN do 28 de novembro de 2013 pola que se fai pública a orde de execución de encomenda de xestión para a execución de obras do local multiúsos, almacén e base técnico-operativa no edificio da confraría de pescadores do porto de Celeiro.
Portos de Galicia — III. Outras disposicións — 13/12/2013

En cumprimento do disposto no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a formalización da seguinte encomenda de xestión para a execución da dita obra:
• Obras do local multiúsos, almacén e base técnico-operativa no edificio da confraría de pescadores do porto de Celeiro.
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas.
c) Dependencia que tramita o expediente: División de Contratación.
2. Obxecto da encomenda.
a) Descrición do obxecto: obras do local multiúsos, almacén e base técnico-operativa no edificio da confraría de pescadores do porto de Celeiro.
3. Valor estimado da encomenda.
123.913,34 euros, IVE excluído.
4. Formalización da encomenda.
a) Data de formalización da orde de execución: 28 de novembro de 2013.
b) Entidade (medio propio da Xunta): Tragsa.
c) Nacionalidade: española.
4. Prazo de execución.
a) Dous meses (2).
Santiago de Compostela, 28 de novembro de 2013
RESOLUCIÓN do 28 de novembro de 2013 pola que se fai pública a orde de execución de encomenda de xestión para a execución de obras do recrecido da rampla no peirao pesqueiro do porto de Pontedeume.
Portos de Galicia — III. Outras disposicións — 13/12/2013

En cumprimento do disposto no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a formalización da seguinte encomenda de xestión para a execución de dita obra:
• Recrecido de rampla no peirao pesqueiro do porto de Pontedeume (A Coruña).
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas.
c) Dependencia que tramita o expediente: División de Contratación.
2. Obxecto da encomenda.
a) Descrición do obxecto: recrecido de rampla no peirao pesqueiro do porto de Pontedeume (A Coruña).
3. Valor estimado da encomenda.
175.306,82 euros, IVE excluído.
4. Formalización da encomenda.
a) Data de formalización da orde de execución: 28 de novembro de 2013.
b) Entidade (medio propio da Xunta): Seaga.
c) Nacionalidade: española.
4. Prazo de execución.
a) Dous meses e medio (2,5).
Santiago de Compostela, 28 de novembro de 2013
ORDE do 29 de novembro de 2013 pola que se modifica a autorización do centro privado Tomás Barros, do concello da Coruña.
Consellería de Cultura, Educación e Ordenación Universitaria — III. Outras disposicións — 13/12/2013

A representante da titularidade do centro privado Tomás Barros, do concello da Coruña, solicita a supresión do ciclo formativo de grao superior (CS) de Integración Social e a autorización dun novo CS de Educación Infantil.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Suprimir o ciclo formativo de grao superior de Integración Social no centro privado Tomás Barros da Coruña.
2. Autorizar un novo ciclo formativo de grao superior de Educación Infantil no centro privado que se detalla:
Denominación xenérica: centro privado.
Denominación específica: Tomás Barros.
Código: 15032169.
Enderezo: r/ Ramón Mª Aller, 12, entresollado.
Localidade: A Coruña.
Concello: A Coruña.
Provincia: A Coruña.
Titular: Araceli Barros Cao, S.L.
Composición resultante:
Familia profesional: Servizos Socioculturais e á Comunidade.
• 1 CM (ciclo formativo de grao medio) Atención a Persoas en Situación de Dependencia (2 unidades para 20 alumnos/as cada unha).
• 1 CS (ciclo formativo de grao superior) Animación Sociocultural (1 unidade para 20 alumnos/as).
• 3 CS Educación Infantil (6 unidades para 20 alumnos/as cada unha).
• 1 CS Integración Social (1 unidade para 20 alumnos/as).
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo de informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de novembro de 2013
RESOLUCIÓN do 28 de novembro de 2013, da Dirección Xeral da Función Pública, pola que se emprazan os interesados no recurso contencioso-administrativo P.O. 230/2013, interposto por Francisco Javier Morrondo Mencía e outros.
Consellería de Facenda — III. Outras disposicións — 13/12/2013

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 230/2013, interposto por Francisco Javier Morrondo Mencía, Miguel José Martín Hernández, Eufemia Prieto Calaza, Marta Chousa Uría, María Isabel Folgueira Barrera, Rosa María Fernández Álvarez, María José Neira Rubinos, Carmen Piñeiro García, Luz Divina López Rodríguez, Monserrat Carballes Vidal, María José Pena Vizcaíno, Mónica Aira Pol, Raquel Álvarez Chaos, Ana Isabel Louzán Méndez, Nuria de la Torre González, María Osorio Arias, Manuel Carlos Maseda Ferreiro, María Luz Díaz Sindín, Eva María Otero Pico, María Belén Puente Álvarez, María Fátima Carballo Cruz, Ana Catalina Toscano Arias e Noemy Parga López contra a Resolución da Consellería de Facenda do 26 de xullo de 2013 pola que se ordena a publicación do acordo do Consello da Xunta de Galicia do 24 de xullo de 2013 polo que se aproba a relación de postos de traballo da Consellería do Medio Rural e do Mar.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 28 de novembro de 2013
RESOLUCIÓN do 11 de decembro de 2013 pola que se dá publicidade aos cambios producidos na Orde do 1 de outubro de 2013 pola que se establecen os domingos e festivos en que se autoriza a apertura de establecementos comerciais durante o ano 2014, de acordo co disposto no artigo 6.2 da Lei 13/2006, do 27 de decembro, de horarios comerciais de Galicia.
Consellería de Economía e Industria — III. Outras disposicións — 13/12/2013

De acordo co disposto no artigo 6.2º da Lei 13/2006, do 27 de decembro, de horarios comerciais de Galicia, dáse publicidade aos cambios producidos na Orde do 1 de outubro de 2013 como consecuencia da Resolución do 19 de novembro de 2013, pola que se modifican os domingos e días festivos hábiles comercialmente para o concello de Narón, e da Resolución do 25 de novembro de 2013, pola que se modifican os domingos e días festivos hábiles comercialmente para o concello de Ferrol, logo da correspondente solicitude dos concellos.
Os domingos e festivos nos cales os establecementos comerciais poderán permanecer abertos ao público no concello de Narón durante o ano 2014 son:
5 de xaneiro
7 de xaneiro
12 de xaneiro
17 de abril
18 de maio
1 de novembro
6 de decembro
14 de decembro
21 de decembro
28 de decembro
Os domingos e festivos nos cales os establecementos comerciais poderán permanecer abertos ao público no concello de Ferrol durante o ano 2014 son:
5 de xaneiro
7 de xaneiro
17 de abril
18 de maio
6 de xullo
1 de novembro
6 de decembro
14 de decembro
21 de decembro
28 de decembro
Para os restantes concellos comprendidos no ámbito de aplicación da devandita Lei 13/2006, do 27 de decembro, de horarios comerciais de Galicia, rexerá o disposto na Orde do 1 de outubro de 2013 (DOG do 14 de outubro).
Santiago de Compostela, 11 de decembro de 2013
RESOLUCIÓN do 28 de novembro de 2013, da Dirección Xeral da Función Pública, pola que se emprazan os interesados no recurso contencioso-administrativo P.O. 220/2013 interposto por María Fidela Martínez Míguez.
Consellería de Facenda — III. Outras disposicións — 13/12/2013

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 220/2013, interposto por María Fidela Martínez Míguez contra a Resolución da Consellería de Facenda, do 26 de xullo de 2013, pola que se ordena a publicación do Acordo do Consello da Xunta de Galicia, do 24 de xullo de 2013, polo que se aproba a relación de postos de traballo da Consellería do Medio Rural e do Mar.
En consecuencia, esta dirección xeral acordou nesta data, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento, que son emprazadas para que poidan comparecer como parte nos autos, na Sala do Contencioso-Administrativo do Tribunal Superior de Xustiza de Galicia, no prazo de nove (9) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 28 de novembro de 2013
RESOLUCIÓN do 2 de decembro de 2013, da Dirección da Axencia Turismo de Galicia, pola que se ordena a publicación do Acordo do Consello da Xunta de Galicia do 28 de novembro de 2013 polo que se declaran festas de Galicia de interese turístico a Feira Franca Medieval de Betanzos, a Festa da Anguía e Mostra da Caña do País de Valga e a Festa da Vieira de Cambados.
Axencia Turismo de Galicia — III. Outras disposicións — 12/12/2013

En cumprimento do disposto no artigo 28 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, esta dirección dispón que se publique no Diario Oficial de Galicia o acordo adoptado polo Consello da Xunta na súa reunión do 28 de novembro de 2013, que a seguir se transcribe:
«Declarar festas de Galicia de interese turístico, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, as seguintes:
– Feira Franca Medieval de Betanzos, que se celebra no segundo domingo do mes de xullo e toda a fin de semana correspondente, no concello de Betanzos (A Coruña).
– Festa da Anguía e Mostra da Caña do País, que se celebra na última semana do mes de agosto, no concello de Valga (Pontevedra).
– Festa da Vieira, que se celebra do 18 de xullo ao 21 de xullo, no concello de Cambados (Pontevedra)».
Santiago de Compostela, 2 de decembro de 2013
RESOLUCIÓN do 4 de decembro de 2013 pola que se adxudican as axudas para a consolidación e a estruturación de unidades de investigación competitivas nos centros tecnolóxicos non consolidados de Galicia convocadas por Resolución do 18 de xullo de 2013 (Diario Oficial de Galicia número 155, do 14 de agosto).
Axencia Galega de Innovación — III. Outras disposicións — 12/12/2013

Por Resolución da Axencia Galega de Innovación do 18 de xullo de 2013 (DOG do 14 de agosto) convocáronse as subvencións para a consolidación e a estruturación de unidades de investigación competitivas nos centros tecnolóxicos non consolidados de Galicia.
No seu artigo 12 regúlase a resolución e notificación destas axudas unha vez que a comisión de valoración avalíe as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 10.
Na súa virtude, e atendendo á proposta elaborada na sesión do 19 de novembro de 2013 pola Comisión de Valoración establecida no artigo 9 das bases da Resolución do 18 de xullo de 2013, a Axencia Galega de Innovación
Primeiro. Conceder as axudas para a consolidación e estruturación de unidades de investigación competitivas nos centros tecnolóxicos non consolidados de Galicia que a seguir se relacionan polos importes que se indican:
Segundo. O importe total das axudas concedidas é de setecentos cincuenta mil euros (750.000,00 €), coa distribución por aplicacións orzamentarias que se recolle no seguinte cadro:
Terceiro. De conformidade co establecido no artigo 21 da Resolución pola que se convocan as axudas, o 50 % do importe das axudas será librado con carácter de anticipo, unha vez publicada a resolución.
Cuarto. Para a xustificación da subvención deberá presentarse a documentación indicada no artigo 19 da resolución de convocatoria nos prazos establecidos no seu artigo 20.
Quinto. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no Diario Oficial de Galicia, perante o Presidente da Axencia Galega de Innovación, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de decembro de 2013
RESOLUCIÓN do 5 de decembro de 2013 pola que se fai pública a ampliación do límite de crédito dispoñible para o exercicio 2013 das axudas aos proxectos de equipamentos tecnolóxicos para a innovación das pemes cun investimento subvencionable entre 300.001 e 500.000 € (procedemento IG103) ao abeiro das bases reguladoras das axudas do Instituto Galego de Promoción Económica á reorientación e competitividade das pemes galegas, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 12/12/2013

Mediante Resolución do 7 de xuño de 2013 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape á reorientación e competitividade das pemes galegas, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 (DOG nº 114, do 17 de xuño) e procedeuse á convocatoria para o exercicio 2013, en réxime de concorrencia competitiva, das axudas aos proxectos de equipamentos tecnolóxicos para a innovación das pemes cun investimento subvencionable entre 300.001 e 500.000 € (procedemento IG103).
Na dita resolución, no seu punto cuarto, establécese a súa dotación orzamentaria, así como que o director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o volume de solicitudes recibidas e tratando de dar resposta á ampla demanda de axuda, semella oportuno incrementar o importe aprobado para as axudas establecidas nestas bases.
Na súa virtude e de conformidade coas facultades que teño conferidas,
Único. Amplíase para o exercicio 2013 en 800.000 € o crédito establecido na partida orzamentaria 08.A1.741A.7705 para as axudas aos proxectos de equipamentos tecnolóxicos para a innovación das pemes cun investimento subvencionable entre 300.001 e 500.000 € (procedemento IG103) ao abeiro das bases reguladoras das axudas do Igape á reorientación e competitividade das pemes galegas, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 (DOG nº 114, do 17 de xuño).
Santiago de Compostela, 5 de decembro de 2013
RESOLUCIÓN do 3 de decembro de 2013, da Dirección de Augas de Galicia, pola que se dá publicidade á encomenda de xestión a Secretaría Xeral de Calidade e Avaliación Ambiental, subscrita no exercicio 2013, para a realización dos traballos de análise e xestión das redes de control definidas no Plan hidrolóxico de Galicia-Costa.
Augas de Galicia — III. Outras disposicións — 17/12/2013

– Denominación. Encomenda de xestión de Augas de Galicia á Secretaría Xeral de Calidade e Avaliación Ambiental para a análise e xestión das redes de control definidas no Plan hidrolóxico de Galicia-Costa.
– Actividade. Traballos de mostraxe e análises de substancias perigosas en augas continentais, costeiras e de transición; así como mostraxe e análise de diversos parámetros en zonas protexidas; e entrega de resultados a Augas de Galicia. Facilitar a Augas de Galicia os resultados derivados das redes de control de vixilancia e de control operativo en augas continentais, costeiras e de transición.
– Natureza e alcance de xestión encomendada. Esta encomenda ten natureza intrasubxectiva ao ser Augas de Galicia e a Secretaría Xeral de Calidade e Avaliación Ambiental dous órganos dependentes da mesma administración.
– Prazo de vixencia. O período de execución é desde o 1 de decembro de 2013 ata o 30 de novembro de 2015.
Santiago de Compostela, 3 de decembro de 2013
RESOLUCIÓN do 29 de novembro de 2013, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 18/12/2013

A Orde do 30 de xullo de 1997, conxunta das consellerías de Agricultura, Gandaría e Montes, e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece, no seu artigo 8.6, que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma, a homologación dos ditos cursos e, no seu artigo 9, a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social, e de Agricultura do Ministerio de Medio Ambiente, Rural e Mariño, solicitado pola entidade Biocontrol e Calidade Alimentaria, S.L.U., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Biocontrol e Calidade Alimentaria, S.L.U.
3. Data:
Do 20 ao 23 de xaneiro de 2014.
4. Lugar de realización:
Asociación de Empresarios do Polígono Industrial do Salnés.
Polígono do Salnés Sete Pías, parcela 101, edificio multiusos.
36630 Cambados (Pontevedra).
5. Número de prazas:
30 alumnos.
6. Dirixido a:
Todo o persoal auxiliar das empresas que apliquen e/o manipulen produtos biocidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 29 de novembro de 2013
RESOLUCIÓN do 3 de decembro de 2013 pola que se dá publicidade á encomenda de xestión á Empresa de Transformación Agraria, S.A. (Tragsa) para a realización das obras definidas no proxecto do acceso ao porto de Raxó.
Portos de Galicia — III. Outras disposicións — 18/12/2013

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da entidade pública Portos de Galicia á Empresa de Transformación Agraria, S.A. (Tragsa) para a realización das obras definidas no proxecto do acceso ao porto de Raxó, coas seguintes características:
– Actividade. Tragsa asistirá o órgano de contratación na execución das obras do proxecto de referencia.
– Natureza e alcance da xestión encomendada. Esta encomenda ten natureza intrasubxectiva ao ter Tragsa a consideración de medio propio instrumental e técnico da Comunidade Autónoma de Galicia e dos organismos dependentes dela, segundo o disposto no artigo 3 do Real decreto 371/1999, do 5 de marzo, que regula o réxime xurídico de Tragsa, e co acordo do Consello da Xunta de Galicia, polo que toma participación no accionado dela.
– O orzamento total da encomenda de xestión é de 105.349,88 euros (IVE excluído).
– Prazo de vixencia. O prazo de execución dos traballos obxecto da encomenda de xestión será de catro meses, a partir do día seguinte á data da acta de comprobación de implantación das ditas obras.
– Data de formalización. 10 de xuño de 2013.
Santiago de Compostela, 3 de decembro de 2013
RESOLUCIÓN do 2 de decembro de 2013, da Dirección Xeral de Traballo e Economía Social, pola que se fai pública a listaxe das entidades cooperativas que cumpriron coa obriga do depósito das contas anuais do exercicio 2011.
Consellería de Traballo e Benestar — III. Outras disposicións — 17/12/2013

En cumprimento do disposto no artigo 97 do Regulamento do Rexistro de Cooperativas, aprobado polo Decreto 430/2001, do 18 de decembro (DOG nº 31, do 12 de febreiro de 2002), faise público que esta dirección xeral resolveu publicar a listaxe das entidades cooperativas que cumpriron coa obriga do depósito das contas anuais correspondentes ao exercicio 2011.
Santiago de Compostela, 2 de decembro de 2013
RESOLUCIÓN do 26 de novembro de 2013, da Dirección Xeral de Mobilidade, pola que se publican as subvencións concedidas ao abeiro da Resolución do 29 de abril de 2013 pola que se convocan axudas para a formación no ámbito do transporte por estrada en Galicia para o ano 2013.
Consellería de Medio Ambiente, Territorio e Infraestruturas — III. Outras disposicións — 11/12/2013

No
Diario Oficial de Galicia
número 98, do 24 de maio de 2012, publicouse a Orde da Consellería de Medio Ambiente, Territorio e Infraestruturas do 21 de maio de 2012 pola que se establecen as bases reguladoras das axudas para a formación no ámbito do transporte por estrada en Galicia. De acordo con elas convocáronse as axudas para o ano 2013 por medio de Resolución do 29 de abril de 2013 (
Diario Oficial de Galicia
núm. 88, do 8 de maio).
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas para a formación no ámbito do transporte por estrada en Galicia.
Santiago de Compostela, 26 de novembro de 2013
Os importes totais foron outorgados para o financiamento dos plans formativos presentados polos beneficiarios.
RESOLUCIÓN do 10 de decembro de 2013, da Dirección Xeral de Administración Local, pola que se procede a designar os membros e a facer pública a composición do xurado que analizará e valorará as solicitudes das entidades que aspiran aos premios Coopera Galicia Entidades Locais correspondentes ao ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 11/12/2013

En virtude da habilitación conferida pola disposición derradeira segunda da Orde do 24 de xullo de 2013 pola que se establecen as bases reguladoras e a convocatoria pública dos premios Coopera Galicia Entidades Locais 2013 para impulsar e difundir as iniciativas de asociacionismo municipal mediante a distinción pública dos proxectos piloto de xestión compartida de servizos promovidos por agrupacións de concellos, mancomunidades, consorcios locais e áreas metropolitanas da Comunidade Autónoma de Galicia (DOG nº 150, do 7 de agosto), e de conformidade co establecido nos artigos 2.5, 4.5 e 7 da mesma orde, en relación coa composición do xurado encargado da análise e selección das solicitudes,
Primeiro. Designar os membros do xurado de selección que deberá analizar e valorar as solicitudes que concorren aos premios Coopera Galicia Entidades Locais correspondentes ao ano 2013 e facer pública a súa composición, que é a que figura no anexo a esta resolución.
Segundo. Tomar razón da delegación efectuada polo presidente da Federación Galega de Municipios e Provincias (Fegamp) no seu vicepresidente executivo.
Terceiro. Esta resolución entrará en vigor o mesmo día da súa publicación.
Santiago de Compostela, 10 de decembro de 2013
DECRETO 178/2013, do 5 de decembro, polo que se nomea director xeral de Administración Local a José Alberto Pazos Couñago.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 09/12/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día cinco de decembro de dous mil trece,
Nomeo director xeral de Administración Local a José Alberto Pazos Couñago.
Santiago de Compostela, cinco de decembro de dous mil trece
CORRECCIÓN de erros. Decreto 178/2013, do 5 de decembro, polo que se nomea director xeral de Administración Local a José Alberto Pazos Couñago.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 10/12/2013

Advertido erro no Decreto 178/2013, do 5 de decembro, publicado no Diario Oficial de Galicia número 234, do luns 9 de decembro, cómpre facer a seguinte corrección:
Na sinatura, onde di:
Debe dicir:
RESOLUCIÓN do 20 de novembro de 2013, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel cualificado para a obtención do carné de aplicador/manipulador de biocidas.
Consellería de Sanidade — III. Outras disposicións — 10/12/2013

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique no Díario Oficial de Galicia a información correspondente a cada curso que se vaia celebrar.
En consecuencia, anúnciase a celebración dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Biocontrol e Calidade Alimentaria, S.L.U., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas de uso ambiental e na industria alimentaria, nivel cualificado.
2. Entidade organizadora.
Biocontrol e Calidade Alimentaria, S.L.U.
3. Data.
Decembro 2013: 23, 26, 27 e 30.
Xaneiro 2014: 2, 3, 7, 11 e 13.
4. Lugar de celebración.
Instalacións Frinsa del Noroeste, S.A.
Avenida Ramiro Carregal Rey, parcela 48
15969 Ribeira (A Coruña)
5. Número de prazas.
Máximo 30 alumnos
6. Dirixido a.
Todo o persoal auxiliar dos servizos de aplicación de biocidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude segundo o modelo do anexo.
9. Programa.
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel cualificado.
Santiago de Compostela, 20 de novembro de 2013
EMPRESA: ............................................................................................................................